Alexander Vasilevskij
Alexander Vasilevskij Res apud Vicidata repertae: Nativitas: 18 Septembris 1895, 30 Septembris 1895; Vichuga Obitus: 5 Decembris 1977; Moscua Patria: Unio Sovietica, Imperium Russicum Familia Proles: Yury Vasilevsky, Igor Vasilevsky Memoria Sepultura: Kremlin Wall Necropolis Alexander Michaelis filius Vasilevskij (Russice Александр Михайлович Василевский, tr. Aleksandr Michajlovič Vasilevskij; natus die 30 Septembris 1895 in vico Novaja Gol'čicha gubernii Costromensis Imperii Russici, qui nunc est pars urbis Vičuga regionis Ivanovensis Foederationis Russicae, mortuus die 5 Decembris 1977 Moscuae) erat ductor exercitus Sovieticus, particeps Belli Orbis Terrarum Primi, Belli Civilis Russici et Belli Orbis Terrarum Secundi, Marescalcus Unionis Sovieticae ab anno 1943, Heros Unionis Sovieticae (eo titulo bis – annis 1944 et 1945 – dignatus). Tempore Belli Magni Patrii, ab Iunio anni 1942 ad Februarium anni 1945, praefectus praetorii generalis URSS erat, dein ductor frontis factus est et oppugnatione Regiomontii praefuit. Mensibus Iunio – Septembri anni 1945 fuit ductor supremus copiarum Sovieticarum, in Oriente Extremo contra Iaponiam bellantium. Annis 1946–1948 praefectus praetorii generalis atque vicarius ministri armatorum vium URSS, annis 1949–1953 minister armarorum vium et minister militaris URSS erat.